
Michael tabata hopi kontentu ora Flamingo a gana. “Ta drama nos ta buta djabièrnè ‘ki. Ta ken 
por ku nos. Sòpi p’e muchanan di Flamingo. Tur dia duru riba pia”, el a grita. 


Gran fanátiko di S.V. Atlétiko Flamingo 

KRALENDIJK—E 
grupo di 60+ rekresaroyo ta 
buskando boluntario. Tantu 
pa duna un man i rekreá e 
grandinan pero tambe per- 
sonanan ku e forma parti di 
e grupo. 
“Meta di rekresaroyo ta 
pa desaroyá i rekreá e gran- 
di. Ta purba di laga nan siña 
algu diferente kada bes”, 
asina Olfa Dortalina kende 
ta un miembro ta splika. E 
grupo ta bini huntu tur dja- 
mars di luna na sentro di 


bario Amboina. Djamars 
último esaki tabata e kaso 
atrobe. 
E anochi aki Josefi na 
Silie-Coffi (Yùfrou Ui) a 
tene un presentashon di 
mata i yerba. Esnan presen- 
te a haña informashon riba 
uzo di mata/yerba. Yùfrou 
Ui a hasi uzo tambe di e 
buki Bebe bira bon di e out- 
or lokal Denise Rekwest-de 
Jong. 
Rekresaroyo ta buskan- 
do persona nan ku ke kom- 


partí nan konosementu ku e 
grandinan. Sigur mirando 
kon entre otro teknologia 
ta bai, por pensa riba entre 
otro kon pa uza un telefòn 
selular, manda mensahe di 
teksto i bos, saka potrèt etc. 
Kisas tambe kualkier kono- 
sementu ku tin ku por kom- 
partí. Por pasa e delaster 
djamars di luna anochi na 
sentro di bario pa mas in- 
formashon òf tambe regis- 
trá pa bira parti di e grupo. 


Rekresaroyo buskando boluntario 


KRALENDIJK – Condé 
Nast Traveler's 2022 Read- 
ers' Choice Awards a kla- 
sifi ká Boneiru komo num- 
ber 18 den e Islanan Tòp di 
Karibe i Atlántiko. 
Miéntras ku ántes nan 
tabata agrupá e islanan 
ABC huntu, e aña akí a 
separá nan for di otro. Por 
mira e notisia riba wèpsait 
di Condé Nast Traveler i 
den e edishon imprimí di e 
revista. 
E votashon a inisiá na 
kuminsamentu di luna di 
aprel i a terminá dia 30 di 
yüni 2022. Tourism Corpo- 
ration Bonaire ke gradisí tur 
hende ku a vota pa Boneiru 
i a kompartí e informashon 
akí ku nan amigu- i fami- 
anan pa vota pa nos isla. 
Condé Nast Traveler 
ta e revista di biahe mas 
prominente di Merka. 
E premionan anual akí 
ta e rekonosementu di du- 


rashon mas largu i mas 
prestigioso di ekselensia 
den e industria di biahe. 
E ganadónan di Read- 
ers’ Choice Awards, ku ta 
keda elegí a base di voto di 


Den Condé Nast Traveler's 2022 Readers' Choice Awards 
Boneiru na di 18 lugá 


lesadónan, ta representá e 
mihónan di e mihónan. 

Bon dia na tur lesadó di 
BONERIANO, un felis dia i un 
felis djaweps pa boso. 
Ta un plaser pa bolbe skirbi 
den e kolumna aki. Kon boso 
a haña esun di siman pasá? 
E tabata interesante no? Awèl 
mi a hasi mi bèst pa trese 
mihó dilanti pa boso. E skir- 
bimentu a bai hopi bon, mi a 
haña un par di kòmplimènt 
over di loke mi a skirbi den e 
kolumna aki. 
E tabata un reto nobo p’ami 
pero mi a logra e promé. Sí, 
mi tin ku konta boso kiko mi 
a siña ayera den e workshop 
ku nos tabata tin. Laga mi bai 
konta boso..... 


** 
Nos hefe di redakshon a trese 
un bunita workshop pa nos 
tokante FEEDBACK. 
Nos a papia tokante diferente 
punto manera ‘feedforward’ i 
mas punto hopi interesante. 
Mi a sinta ku bastante aten- 
shon pa tende i mira kiko tur 
NE lo trese den su workshop. 
Mi a gusta mi koleganan su 
pensamentu i punto di bista 
tokante diferente kos ku ta- 
bata tin den e workshop aki. 
Mi no tabata sa di piramit di 
Maslow, esaki tambe tabata 
interesante pa sa. 
I lo tin mas dia ku esaki lo 
sigui mi ta hopi kurioso pasa 
kiko ta bin despues den e 
workshop aki. 
Mi a gusta kon NE trese su 
punto nan dilanti. E tabata 
hopi interesante. 


** 
Djabièrnè aki ta final di fut- 
bòl. Konta ku e fanátikonan di 
futbòl? Ami ta fanátiko di SV 
Real Rincon. Tur e dia nan ku 
riba facebook ta yen kos tin 
manera: “No tin nada pa real 
e aña aki!”, hopi ta bisa. 
Holó di KAMPION a yega 
mas i mas serka. E wega lo ta 
bai ta bon. Un bon wega sigur 
sigur. Pasombra SV Flamin- 
go lo hasi nan bèst pa sali 
kampion. Mi ta deseá ámbos 
tim hopi éksito den e wega di 
djabièrnè aki. Fanátiko nan di 
SV REAL nos ta topa djabièr- 
nè den stadion! 
Lo mi gosa tur tur pero mi 
tin ku keda bei si. Djaluna 
mester bin trabou bek fresku 
fresku mané salí fo’i laman. 
Mi ta kurioso pa sa kiko tur 
nos lo siña den e siman 
benidero. Pero un kos mi por 
sigurá tur lesadó di BONERI- 
ANIO: “MB tei pa keda!” 
¡Gracias por haber respondido mi llamado!” 10/25 


Mensaje de la Virgen Maria Reina de 
La Paz desde Medjugorje 
25 de Octubre de 2022 
"Queridos hijos, el Altísimo me permite estar con vosotros, 
y ser vuestra alegría y camino en la esperanza, porque la 
humanidad se ha decidido por la muerte. Por eso Él me ha 
enviado a enseñaros que sin Dios no tenéis futuro. Hijos 
míos, sed instrumentos de amor para todos los que no han 
conocido al Dios del amor. Testimoniad con alegría vuestra 
fe y no perdáis la esperanza en el cambio del corazón 
humano. Yo estoy con vosotros y os bendigo con mi 
bendición maternal. 


KRALENDIJK – Un di 
e direktoradonan ku ta mas 
bou di preshon, ta Direkto- 
rado di Supervishon i Man- 
tenshon di Lei, T&H. Un 
biá mas ta notabel ku kul- 
tura di miedu ta sigui per- 
siguí empleadonan públiko. 
Ta trata aki di un direkto- 
rado ku bista di komunidat 
kompleto ta riba dje, paso- 
bra ta e instansia ku mester 
supervisá i aktua momentu 
ku ilegalidat ta tuma lugá 
riba e isla akí. Tin masha 
hopi situashon kaminda 
ilegalidat ta tumando lugá, 
pero no ta aktua. Di otro 
banda ta di komprondé ku 
e empleadonan públiko ku 
mester aktua no ta riska pa 
hasi esaki pa no haña nan 
mes konfrontá ku medida 
disiplinario. Nan ta preferá 
sigui òrdu djariba pa no 
haña nan mes mal sirbí. 
Un biá mas a sali na kla 
e preshon ku ta bini djariba 
pa no aktua kontra ilegali- 
dat. 
No muchu dia pasá èks 
direktor di R&O a atvertí 
riba e echo ku mandatario- 
nan ta poniendo preshon 
riba empleadonan públiko 
pa kumpli ku nan deseonan. 
Durante di reunion di 
Komishon Fiho T&H di 
Konseho Insular, un biá 
mas a sali na kla ku tin 
miedu pa aktua kontra ile- 
galidat. 
E biá akí pa loke ta trata 
kobamentu di greis i benta- 
mentu di sushi ilegal. Mién- 
tras empleadonan mester 
defendé funshonamentu di 
e direktorado, nunka òf kasi 
nunka, e direktor mes no ta 
presente durante e reunion 
di Komishon Fiho T&H pa 


defendé su direktorado. 


Kobamentu di greis 
Empleado 
di 
T&H, 
Wensley St. Jago, a trata na 
defendé e direktorado, pero 
a haña basta resistensia di 
miembronan di Konseho 
Insular. Un sierto momento 
te asta un otro funshonario 
mester a kai aden i bisa ku 
no mester krea e impreshon 
ku no ta aktua. Pero pa 
miembronan di e komishon 
a keda hopi pregunta habrí 
ku no por a haña kontesta. 
St. Jago defendiendo su 
direktorado, a bisa ku ko- 
bamentu i tiramentu di su- 
shi ilegal ta dos kos ku ta 
bini huntu. No solamente 
personal i plaka, ta bini 
aserka i material pa por 
hasi esaki na un manera du- 
radero. Mester bisa ku tin 
un montante di 67 mil dòler 
di kompensashon partikular 
ku ta i lo usa pa e aña akí 
pa por ataká e problema. 
Hasiendo esaki ta wak ka- 
minda hendenan ta benta 
sushi. Hopi biá hendenan ta 
benta sushi na momentu ku 
no tin vigilansia. 
St. Jago a bisa aktual- 
mente ta atendiendo ku un 
inventarisashon di tur e si- 
tionan. E mantenshon di lei 
ku ta hasi pa ku bentamentu 
di sushi ilegal mester tuma 
lugá dor di SELIBON ku 
ta e úniko kompania ku ta 
rekohé sushi. Ta asina sí ku 
R&O tur aña ta hür ekipo 
pisá pa hasi e sitionan akí 
limpi, pero e intenshon ta 
pa atendé ku e problema akí 
mas strukturá. 


Mester tene kuenta 
“Na Boneiru ora papia di 


sushi no ta solamente e su- 
shi ku ta benta for di outo, 
pero tin hopi sushi di kon- 
strukshon i hopi outo bieu. 
Tin un punto ku nos no ta 
para ketu na dje kaminda 
lei ta bisa ku ta mantené lei, 
pero kiko ta pasa ku e su- 
shi i unda e sushi tin ku bai. 
Nos a eksperensiá ku nos 
ta aktua na un sitio, pero e 
problema a bai otro kamin- 
da. Tin hopi kos ku mester 
tuma lugá i mester bai tin 
kombersashon ku doñonan 
di trùk ku hopi biá ta hasi 
limpiesa di konstrukshon. 
Tin te asta papiá di dife- 
rente grupo di kultura ku ta 
den plan pa konhuntamente 
yega na un liña kon ta bai 
hasi esaki. Nos ta basta leu 
kaba, tin un plan di mane- 
ho skirbí i awor mester bai 
ehekut’é,” St. Jago a bisa. 
St. Jago a sigui bisa, ko- 
bamentu pa saka greis tin 
un plataforma hopi grandi 
ku e bentamentu di sushi 
ilegal. Hendenan ta koba 
greis despues ta yen’é ku 
sushi. Tin lei pa aktua, a 
sania burakunan di greis na 
momentu ku tin kobamentu 
atrobe i ta kaminda ta saka 
greis pa drecha kaminda na 
enkargo di gobièrnu. P’esei 
for di aña pasá nos a yega 
na un kombersashon ku 


R&O pa bini ku un maneho 
pa bai wak kon ta bai at- 
endé ku henter e asuntu di 
kobamentu di greis. 


Tur ta ilegal 
R&O, di akuerdo ku St. 
Jago, a bini ku un plan, 
pero ora a bai wak ta un 
plan ku ta krea mas pro- 
blema, pasobra no ta sola- 
mente for di un buraku ta 
saka greis. E hende ku ta 
bai traha un edifisio tambe 
ta produsí greis, kiko ta 
bai pasa ku esei, ken ta bai 
haña maneho di buraku di 
greis en bista di e otro i bou 
di kua kriteria. Tambe den 
e inventarisashon ta bai tin 
kuantu buraku di greis tin 
pa yega na e maneho pa por 
atendé ku esaki tambe debi- 
damente. 
Ora pa aktua mester tene 
na kuenta pa no kometé un 
akto ilísito kontra gobièrnu. 
Ningun kobamentu di 
greis na Boneiru no ta le- 
gal i mester mester aktua. 
Trahamentu di skol, dre- 
chamentu di kaminda, tra- 
hamentu di edifisio, tur 
mester para e ora ei. Hopi 
biá ta bai pa aktua ta haña 
òrdu di ariba pa wanta un 
ratu. Nos a bisa tanten ku 
no tin un maneho nos no ta 
aktua, St. Jago a bisa. 


Kultura di miedu ta sigui persiguí 


T&H BOU DI 


PRESHON 

B 

KRALENDIJK— 
Ta 
klaro ku outoridat tin sero 
toleransia pa ku manehá un 
vehíkulo bou di infl uensia 
di alkohòl. Sin duda ta re- 
tené reibeweis si un shofùr 
ta fuma. No opstante esaki, 
ainda por nota basta per- 
sona ku mester responsabi- 
lisá nan mes dilanti Hues. 


Praktikamente tur luna du- 
rante tratamentu di kasonan 
penal semper tin un kanti- 
dat grandi di infrakshon di 
trafi ko. Mayoria di e in- 
frakshonnan aki ta konserní 
kore outo bou di infl uensia 
di alkohòl. Un shofùr por 
tèst maksimal 220 UGL di 
alkohòl den su sistema sin 


Den tráﬁ ko na Boneiru 
Alkohòl ta keda un problema 


Yunan i nietunan di nos kerido defuntu 
Greta Elisabeth Josefa-Matilda 


ke a yama danki na un i tur ku di un òf 
otro manera a duna sosten na nos. 
Tur ku a bel, manda whatsapp, mail ets. 
esnan ku a asisti i a bini for di Kòrsou pa 
kondolensia i entiero. 
Boso atenshon i sosten na nos tabata un gran konsuelo. 
Nos ta invitá na 3 (tres) santu sakrifisio di misa pa 
deskanso di alma di nos kerido defuntu, djabierne 28 i 
djasabra 29 oktober pa 7’or anochi i djadumingu 30 
oktober pa 9’or mainta na parokia San Bernardo na 
Playa. 


Asepta esaki komo un invitashon personal. 


Caribbean Services General 
B.V. 
solicita los servicios de 
2 metselaar 


Contacto por telf: 717-9900 òf mail: 
mmms847@hotmail.com 


KRALENDIJK—Siu- 
dadanonan atento a señalá 
trahadó di Special Secu- 
rity Services (SSS) na 
bankomátiko den un outo 
di famia, algu no usual. 
Asombrá nan a tuma nota 
kon na dos okashon, ta mira 
e trahadó uzando e outo aki 
na bankomátiko. Huntu ku 
aparentemente e kolabo- 
radó di seguridat di banko, 
e trahadó aki a sali ku un 
saku i hink’e den baul di 
e outo. Esaki a duna e im- 
preshon ku ta plaka e tra- 
hadónan lo ta yena den e 
bankomátikonan di e forma 
aki. Loke sigur ta un riesgo 
pa ku nan propio seguridat. 


BONERIANO a infor- 
má serka SSS si akaso no ta 
uza e trùk di transporte pa 
sèn mas. Di un kolaboradó, 
nos a komprondé ku sem- 
per na momentu di trans- 
portá sèn ta uza e outonan 
destiná pa esaki. 
“E regla ta ku na mo- 
mentu di transportá plaka i/ 
òf yena bankomátiko, esaki 
semper mester sosodé den 
e vehíkulo indiká pa esei.” 
Pues por konkluí ku e echo 
ku e kolaboradónan di se- 
guridat tabata usa e vehí- 
kulo aki riba deskribí, no ta 
un riesgo pa ku seguridat. 
Foto: e vehíkulo di park- 
er na bankomátiko. 


SSS ta desmentí: 
Riesgo pa ku transporte 
di sèn 


risibí sanshon. Tur loke ta 
riba esaki ta kastigabel pa 
lei. 


Tur gremio 
Por nota ku persona di 
tur klase di gremio i nasho- 
nalidat ta hasi su mes kul- 
pabel na e echo aki. Di 
hende desempleá te na di- 
rektor i mènedjer ta bin re- 
sponsabilisá nan mes pa ku 
e aktitut deskabeyá aki. Por 
konkluí ku Boneriano, Hu- 
landes Oropeo i Peruano ta 
e nashonalidatnan ku outo- 
ridat ta ‘gara’ mas tantu, 
mirando ku ta nan ta bin di- 
lanti hues na mas okashon. 
Durante tratamentu di e 
kasonan di trafi ko e hues 
mester a hala atenshon di 
un maestro di skol. Esaki 
mirando ku ta un funshon 
di ehèmpel e ta ehersé. E 
maestro a duna di konosé 


di ta konsiente di su bebe- 
mentu i ku ta problemanan 
personal a pone yega na 
bebe sin límite. 
Tambe un miembro di 
prensa T.J. mester a respon- 
sabilisá su mes pa kore un 
vehíkulo bou di infl uensia 
di alkohòl. Su kaso previa- 
mente a bin dilanti pero e 
sospechoso aki a pidi korte 
pa dun’e un chèns pa buska 
un abogado. Hues a bai di 
akuerdo i a pospon’é su 
kaso. Apesar di esaki e so- 
spechoso últimamente a 
bin den sala di korte sin un 


abogado. Interesante den e 
kaso aki ta ku J. a persistí 
di no tabata fuma i pa mo- 
tibu di doló den su pechu 
el a aktua straño. Hasta el 
a bai poli ku e doló. Kon- 
sekuentemente el a entregá 
un deklarashon di dòkter 
ku hustamente ta bisa ku e 
tabata bou di infl uensia di 
alkohòl basta pisá. “Abo 
mes a trese un prueba ku 
ta kondená bo”, Hues a re- 
marká. Tin ku menshoná 
ku korte a haña J. kulpabel 
pero a debolbé su reibeweis 
ku outoridatnan a retené. 

K R A L E N D I J K — 
“Hulanda ke pone kuido 
bou di ùn dak,” asina Rig- 
nald (Yonchi) Dortalina a 
duna di konosé den e pro- 
grama AKTUALIDAT. Boi 
Antoin a kombersá kune 
riba entre otro Bonlab, unda 
el a fungi komo direktor. 
“Mi a saka e asuntu di 
Bonlab for di mi sistema. 
Pero kada bes ku un perso- 
na bin papia riba e tópiko, 
bo ta puntra bo mes sí ta 
bale la pena laga e kos bai 
manera e ta bai”, Dortalina 
ta splika. Ku tiki medionan 


fi nansiero, a traha e edifi sio 
di Bonlab. Tambe a kam- 
bia tur ekiponan bieu i 
reklutá trahadó lokal. Mas 
aleu Dortalina ta splika ku 
dado momentu mester a 
yega na un akuerdo ku Fun- 
dashon Mariadal(FM) pa 
inisiá e proseso pa integrá 
den e fundashon. “Na fi nal 
di e trayekto a sosodé algu 
masha straño. Nos a pidi 
pa sinta na mesa debí ku a 
tuma sierto desishon uni- 
lateral. Pero dòkter Frans 
a laga nos sa ku ta fi rma 
promé kaba ta bai sinta pa- 


pia.” Dortalina ta indiká ku 
pa prinsipio no a hasi esaki. 
Pasombra e fushon mes- 
ter tabata asina ku su per- 
sona lo a bira mènedjer di 
laboratorio. Kual ta algu 


normal mirando su posis- 
hon. Sinembargo kier a 
hasi su persona higienista 
di hospital, algu ku ta un 
degradashon. Esaki miran- 
do ku ta un proseso ku el a 
pasa aden hopi tempu pasá. 
Mas aleu e ta splika ku 
n’e punto fi nal e negosia- 
shonnan a pega i kada in- 
stituto a sigui nan kaminda. 
Por bisa ku aki e guera 
entre Bonlab i Mariadal 
a kuminsá. “ Mariadal ta 
parti di Hulanda. E ta un 
fundashon di Boneiru pero 
ta Hulanda tin hopi di bisa 
den dje. Riba esaki Antoin 
ta puntra Dortalina kiko 
Hulanda ke logra ku elim- 
iná Bonlab. “ Nan ta uza 
e teoria ku Bonlab ta hasi 
kuido karu, lokual no ta 
bèrdat. Bonlab tin un kon- 
trato di tarifa. Si mi hasi 
tèst di 1 kolèsteròl, ta 1 mi 
ta haña pagá. Mariadal di 
kontrario, tin un `budget 
contract`. Nan ta haña un 
sierto mion pa manehá nan 
laboratorio. Esei ta nifi ká 
nan tin plaka pa inovashon, 
modernisashon, laga hasi 


investigashonnan 
grandi 
etc,” Dortalina ta indiká. 
Intenshon di Hulanda 
ta aparentemente pa inkor- 
porá tur loke ta kuido bou 
di un dak. Asina Dortalina 
ta duna di konosé. E for- 
mulá lo mester ta ku Hu- 
landa ta fi nansiá Mariadal 
i esaki na su turno ta sòru 
pa tur kos. Boi Antoin ta 
remarká ku esaki no ta un 
situashon sano. Riba esaki 
Dortalina ta kontestá ku en 
bèrdat esaki no ta un situ- 
ashon sano.” Peliger di tur 
kos huntu ta ku si un kos 
bai robes, tur sobrá ta kai 
den otro. P’esei lo ta bon pa 
desentralisá algun departa- 
mento pa salubridat por ta 
balansá”. Finalmente e ta 
relatá kon Bonlab, Botika 
Sabana i Dokter Hermelijn 
(en felis memoria) a pro- 
testá pa bira parti di FM . 
“ Un preshon grandi nan a 
pone pa dòkter Hermelijn 
bende su ofi sina ku Hulan- 
da i Botika Sabana i Bon- 
lab pa bira parti di FM. Tur 
direktor ku a bini na ZVK 
tabatin mesun meta”. 


Segun èks direktor Yonchi Dortalina 
Hulanda ke pone kuido 
bou di ùn dak 


Pa info i komunikado den 
Extra/BONERIANO 


mail: 
extrabon@gmail.com 
Pa aviso mail: 
avisobon@gmail.com 

Tonchi, nunka mas e hendenan ku 
ta papia na radio i televishon no ta 
siña papia nos idioma bon. Mi ta haña 
Ludy mester duna nan lès. 


Awèl si, e hendenan akí ta mata papia- 
mentu mes. Tehi hende, ku ekspreshon- 
nan manera lùnch mèrdia, hopi artíkulo- 
nan, kantidat grandi produktonan. Asina 
por sigui. 


SOLUSHONNAN 
ESTATAL NOBO 


Desigualdat riba nivel gubernamental taba- 
ta e kousa prinsipal di e status aparte di Aruba 
na 1986. I tambe pasobra islanan ta separá 
for di otro pa naturalesa. Pero riba nivel in- 
terpersonal, e rubiano no ta odia nos. No tin 
motibu tampoko. Simplemente, nan mes kier 
a manehá nan propio isla. I nan tabatin rason. 
Awor Kòrsou i Boneiru kier mesun kos. 
Pues, kon e por perhudiká nos, sí nos ta 
adoptá e polítika europeo di kuater libertatnan? 
Si hende di Aruba, Kòrsou i Boneiru por hasi 
negoshi i ofresé servisio libremente na e otro 
islanan, sin niun impuesto di eksportashon/ 
importashon i sin niun opstákulo migratorio ni 
finansiero, bo no ta kere ku nos lo krea opor- 
tunidatnan èkstra pa nos tur? 
Nos ta bisa: ‘SÍ’. Pero nos tambe ta kere 
ku mester limitá nos futuro koperashon te na 
e kuater libertatnan akí. Pa logra esaki, úniko 
kos ku mester hasi ta pa instituí un mekanis- 
mo pa harmonisá sierto leinan. Manera Union 
Europeo a hasi. Kada isla ta keda 100% en- 
kargá ku su propio legislashon, pero ta bai di 
akuerdo pa harmonisá sierto partinan di dje. 
Nos ta referí aki na e tipo di legislashon ku 
den nos kaso (siendo èks Antia) ya ta kasi ful 
harmonisá kaba anyhow. Kosnan manera Kó- 
digo Sivil i Sivil Prosedural, lei atministrativo, 
leinan finansiero, leinan di impuesto di entra- 


KRUSANDO UN LIÑA KORÁ? 
Kas di e Senado Harmonisante 


Nos mester stòp di debilitá nos mes. Koperashon inteligente no por perhudiká nos, pasobra nos tur lo saka benefisio for 
di dje. E polítika di kuater libertatnan a benefisiá Union Europeo hopi. Di kon e lo perhudiká nos? 


da, ganashi i benta i algun mas. 
Pa evitá kompetensia riba tereno di impues- 
to, lo ta prudente pa palabrá tarifanan igual di 
impuesto di entrada, ganashi i benta. 
E ‘Senado Harmonisante’ ta e institushon 
ku por hasi e trabou aki. E lo konsistí di nuebe 
miembro, tres senador delegá pa kada Par- 
lamento Isleño. Despues di kada elekshon, e 
koalishon ku lo forma gobièrnu ta nombra unu, 
oposishon ta nombra unu i nan dos ta nombra 
un profeshonal no-polítiko i independiente (por 
ehèmpel, un hurista/ dòkter/pastor/akountent òf 
otro). 
E nuebe senadornan ta elegí nan presiden- 
te entre nan mes. Simpel i kompakto. Lo kon- 
struí e sede di e senado serka di aeropuerto di 
Kòrsou. Aha! Di kon Kòrsou? Nan nunka por 
stòp di dominá? Rilèks, shonnan. Kòrsou lo tin 
solamente tres asiento den e Senado, igual ku 
Aruba i Boneiru. Nan lo no tin mayoria. Ta un 
kortesia di Kòrsou pa nan invitá nos riba nan 
teritorio. Nos ta skohe Kòrsou pa e simpel mo- 
tibu di efisiensia di tempu i gastunan. Wak e 
mapa. Kòrsou ta situá nèt meimei. 
Nos no mester di referendum pa e kambio 
akí. Úniko kos ku mester hasi ta ku kada isla ta 
aprobá un kambio di su konstitushon (es desir: 
‘Regulashon di Estado’) pa hasi e ‘Pakto di e 
Union Nobo’ parti di su propio sistema konsti- 


tushonal. 
Nos no por konstruí brùgnan físiko entre 
nos islanan. Pero nos sí por konstruí brùgnan 
virtual. E Senado Harmonisante t’ei pa kon- 
struí nan. 
Pues awor nos por redaktá artíkulo 1 di e 
pakto di e union nobo entre Aruba, Kòrsou i 
Boneiru. Aki bou e teksto: 


Artíkulo 1 
1. E Parlamentonan Isleño ta instituí un 
Senado Harmonisante pa harmonisá e leinan 
di tur tres isla, pa di e forma ei habri kaminda 
pa e islanan establesé un merkado uní basá 
riba e kuater libertatnan, es desir e libertat di 
sirkulashon di merkansia, kapital, servisio i 
hende. 
2. Despues di kada elekshon, kada Par- 
lamento Isleño ta delegá tres Senador, unu 
nombrá pa e koalishon na mando, e segundo 
nombrá pa e oposishon i nan dos ta nombra 
un profeshonal independiente. 
3. E Senado Harmonisante ta adoptá regla- 
nan di guia ku mayoria di voto, ku ta drenta na 
vigor for di e momentu ku nan a keda aprobá 
i inkorporá den e legislashon isleño di por lo 
ménos dos di e tres Parlamentonan Isleño. 
4. Sede di e Senado Harmonisante ta situá 
na Kòrsou. 

Pa:Rudy 
Domacassé 


Tin algun desaroyo na kamin- 
da. Esaki a sali den Boneria- 
no awe. Ami lo ke mas infor- 
mashon: Ta un pensamentu 
isolá pa hasi esaki? Òf esaki 
ta parti di un maneho? Tin un 
maneho? 
Ta nos mes hendenan a bin ku 


Desaroyo na kaminda 


Hopi diskushon tokante e 
tópiko di 'fiesta di boto'. Mi no 
a partisipá den esakinan. Mi 
pregunta grandi ta: Tabatin 
evaluashon di loke a pasa? 
Na kua konklushon a yega? 
Manera a bin dilanti, e pod- 
er di tradishon, kustumber i 
kultura ta grandi. E ta poder- 
oso. Nos dirigentenan den 
gobièrnu i di mantenshon ta 


Fiesta di boto 


realisá esaki? Kon lo por evitá 
un klèsh entre e dosnan aki 
den futuro? 
Den maneho i gobernashon ta 
papia di 'goberná ta mira di- 
lanti'. Kon leu e bista serka nos 
dirigentenan ta yega? Kuantu 
nan konosé i ta balorá nos kul- 
tura? Kuantu sabiduria nan tin 
pa trese solushon? 


Un tiki mas rèspèt 


Mi no a sigui e reunion tokante 
e asuntu akí, ni dediká mucha 
atenshon na e tópiko. Pues mi 
NO tin un opinion tokante de- 
sishonnan ku a tuma. 
Mi ta kere ta bon ku Konseho 


Insular a tuma inisiativa pa yega 
na klaridat, pero mi ta sinti sí ku 
mester a trata Gezag ku un tiki 
mas rèspèt i no laga e instituto di 
Gezag tambaliá mas. 


e pensamentu akí, òf ta paso- 
bra parlamentarionan hulan- 
des a indiká esaki, ta bai hasi 
esaki? 
Kua pensamentu mas tin re- 
lashoná ku e konsekuensian- 
an di sklabitut? 


"Bo no tin kanser di pechu. 
Kiko bo a bin hasi aki (na e charla 
tokante kanser di pechu)?", Dòk- 
ter Daryanani a puntrá mi awe no- 
chi. Daryanani ta huntu ku Shah- 
aira Libier riba e foto akí. 
Daryanani, Shahaira i Jodeska 
Cicilia tabatin un presentashon 
awe nochi tokante kanser di pe- 
chu. 
Nò, mi no tin kanser di pechu. 
Mi ta kere ku simplemente mi ke 
sa mas di e malesa akí ku ta tor- 
mentá i kita bida di hopi hende 
awendia. Komo edukadó, coach 
i komunikadó, mi ta kere ku ta 
importante tambe pa mi sa mas di 
esaki. 
Hende hòmber tambe por haña 
kanser di pechu. E aña akí a detek- 
tá kanser di pechu serka 135 hende 
hòmber na Hulanda. Un den kada 
7 hende muhé ta haña e malesa 
akí. Un den 27 hende muhé ku 
kanser ta muri. Na Boneiru ta de- 
tektá 15 pa 20 kaso nobo tur aña. 
Di kon, mi no sa, pero mi a 
sali hopi deprimí for di e pre- 
sentashonnan. E charlanan tabata 
hopi interesante i informativo, ta- 
batin un bon ambiente, pero tòg 
mi a sintí mi asina. 
Si tin un informashon im- 
portante ku a sali for di e pre- 


sentashonnan, ta e importansia di 
kontròl i detekshon tempran. 
E mensahe akí mi tin tambe pa 
tur hende muhé: “bai kontrolá i 
sigui kontrolá regularmente.” 


Charla interesante 


8 
Djaweps 27 òktober 2022 


Djasabra 22 di Oktober 2022 
14 


Unshon di enfermonan: 
un sakramento di bibunan 


Konosé lo esensial tokante e sakramento mas 
inkomprendibel 


Unshon di enfermonan ta 
probablemente esun ménos 
komprendibel di e sakramen- 
tonan. Esaki ta lo fundamen- 
tal al respekto di e don akí di 
Dios pa Iglesia: 
· Unshon di Enfermonan 
ta un sakramento, o sea, un 
signo sensibel instituí pa He- 
sukristu pa duna nos e grasia 
santifikante i sierto grasianan 
spesífiko, ku ta propio di kada 
un di e shete sakramentonan 
(Boutismo, Konfeshon, Eu- 
karistia, Konfirmashon, Mat- 
rimonio, Saserdosio i Unshon 
di enfermonan). Den e kaso di 
Unshon di enfermonan, e gra- 
sianan spesífiko ta e preparas- 
hon di e alma pa Shelu, por- 
don di pikanan venial, di im- 
perfekshonnan i hasta di pi- 
kanan mortal i si Dios lo hus- 
ga oportuno pa salbashon di 
e enfermo, e grasia di reku- 
perashon di e salú. 
· “Ku e unshon sagrado di 
enfermonan i ku e orashon di 
e saserdotenan, henter Iglesia 
ta konfia e enfermonan na 
Señor sufriendo i glorifiká pa 
E aliviá nan i pa E salba nan. 
Y sigur Iglesia ta enkurashá 
nan pa kontribuí na bienestar 
di e Pueblo di Dios dor 
di uni libremente na e Pashon 
i morto di Kristu” (Katisashi 
di Iglesia Katóliko – KAT, nº 
1499). 
· E Huntamentu di Enfer- 
mo “no ta un sakramento so- 
lamente pa esnan ku ta na 
punto di muri. P’esei, ta kon- 
siderá tempu oportuno pa ris- 
ibié ora ku un fiel ta den pe- 
liger di morto pa motibu di 
enfermedat òf behes” 
(KAT, nº 1514). 
· “Si un enfermo ku a 
risibí huntamentu ku zeta, 
ta rekuperá su salú, den 
kaso di un otro enfermedat 
grave, e por risibí e sakra- 
mento akí atrobe. Si durante 
e mesun enfermedat kondis- 
hon di e persona bira mas 
grave, por ripití e sakramento 
aki. Ta apropiá pa risibí 
Huntamentu di Enfermo 
promé ku un operashon 
importante. I por apliká es- 
aki na un persona di edat 
avansá di kende su forsa ta 
debilitando.” (KAT, nº 1515). 
· “Solamente saserdot- 
enan (obispu i presbítero- 


Postura i signonan litúrgiko 


Despues di un fakansi nos ta bolbe inisiá ku un serie di 
artíkulo ki lo trata tokante postura, gestonan i signonan di 
reverensia ku ta usa den Liturgia. 
I nos ta kuminsá rekordando e posturanan korporal ku 
mester tin den misa. 
E Ordenashon General di Misal Romano –OGMR– ta 
duna algun norma clar di e posturanan korporal ku mester 
adoptá durante Eukaristia. Pa e Misal Romano E postura 
korporal ku tur ku ta tuma parti den e selebrashon 
mester tuma na konsiderashon, ta un signo di unidat di 
e miembronan di e komunidat kristian kongregá pa sele- 
brá e sagrada Liturgia, ya ku na mesun tempu e ta ek- 
spresá i fomentá e unanimidat di tur e partisipantenan. 
Di aki ta sigui un postura unánime ku ta tambe un signo di 
komunion. 
E posturanan korporal ku e Misal Romano ta indiká ta 
esnan ku nos ta resumí a kontinuashon: 


* PARÁ Fielnan ta pará: for di prinsipio di e kanti- 
ka di entrada, òf miéntras e saserdote ta aserká e altar, 
te na final di e orashon inisial; na e kanto di Aleluya ku 
tei promé ku e Evangelio; durante proklamashon di e 
Evangelio mes; durante profeshon di fe i orashon uni- 
versal; i tambe for di e invitashon Laga nos resa ru- 
mannan ku ta bai promé ku e orashon riba e ofrendan- 
an te na final di Misa, eksepto den e momentonan ku 
despues ta ser menshoná. 


* SINTÁ En kambio, ta keda sintá durante e lek- 
turanan i e salmo responsorial ku ta bai promé ku e 
Evangelio; durante e predikashi i miéntras ta hasi e 
preparashon di donnan den e ofrenda; tambe, segun e 
oportunidat, a lo largu di e sagrado silensio despues di 
Komunion. 


* NA RUDIA Di otro banda durante konsagrashon 
mester ta na rudia, a no ser pa kusa di e lugá, e gran 
kantidat di fielnan òf otro kousanan rasonabel ku ta 
stroba esaki. Pero esnan ku no ta hinka rudia pa e kon- 
sagrashon, ta bon pa nan hasi un inklinashon profundo 
miéntras e saserdote ta hinka un rudia despues di e kon- 
sagrashon. Mester respetá e kustumber di algun persona 
ku ta keda na rudia durante henter e Plegaria Eukarístiko. 
Kua ta e kustumbernan ku no ta respetá e normanan 
akí? Pues, di un banda, e kustumber akí kasi generalisá di 
keda sintá durante e orashon riba ofrendanan. Mester lanta 
para na ora di Laga nos resa rumannan, no despues. 
Ta skucha tur orashon di misa pará, ku eksepshon du- 
rante konsagrashon. 
Den konsagrashon, ku hopi persona tin komo kustum- 
ber di keda pará sin motibu aparente, mester hinka rudia 
den e promé epíclesis (invokashon na Spiritu Santu) i lanta 
para den aklamashon ku ta sigui, ku tin tres fórmula ku e 
Misal ta ofresé: Esaki ta e sakramento di nos fe, e pres- 
idente ta bisa i nos ta kontestá e aklamashon Nos ta anun- 
siá Bo morto Señor, i nos ta proklamá bo resureks- 
hon. Bini Señor Hesus! 
Si esun ku ta presidí ta bisa: Laga nos proklamá e mis- 
terio di nos salbashon, e asamblea ta aklamá: Kada be ku 
nos kome e Pan akí i nos ta bebe for di e Kális, nos ta 
proklamá morto di Señor te ora E bolbe. 
I si e ta bisa: Kristu a entrega su mes pa nos e akla- 
mashon di e asamblea ta: 
Nos ta adorá Bo Kristu, i nos ta bendishoná Bo, 
pasobra Bo a salba mundu pa Bo santu Krus. 
Ta bisa e aklamashonnan pará, no por aklamá na rudia. 
Pará ta e postura propio pa aklamá, manera e Aleluya, 
Laga nos kòrda tambe ku den bida sivil nos ta lanta para 
despues di un konsierto pa aploudí e orkesta, un repre- 
sentashon teatral i despues di e gol di nos ekipo. 


nan) ta atministradónan di 
Huntamentu di Enfermo. Ta 
deber di pastornan pa instruí 
e fielnan riba benefisionan di 
e sakramento akí. Fielnan 
mester enkurashá enfermonan 
pa yama un saserdote pa ris- 


ibí e sakramento aki. E en- 
fermonan mester prepará nan 
mes pa risibié den bon dispo- 
sishon, ku yudansa di su pas- 
tor i henter e komunidat ek- 
lesiástiko, ku ta invitá pa ron- 
doná e enfermonan na un 
manera special. Pa medio di 
nan orashon i nan atenshon 
fraternal.” (CIC, nº 1516). 
· Na ora di atministrá e 
sakramento akí, e ministro ta 
unta e enfermo riba frenta 
i den e mannan. E práktika 
ta bini di e Iglesia primitivo, 
ora ku e apóstolnan, imitan- 
do Hesukristu, tabata usa 
olionan i imposishon di man- 
nan pa pidi Dios kurashon di 
e enfermonan. 
· Si ta posibel, e enfer- 
mo mester konfesá. Ta pe- 
sei e saserdote so por atmin- 
istrá Unshon di enfermo. 
· Un persona kompro- 
bá morto ya no por risibí e 
sakramento akí, ya ku Un- 
shon di enfermo no ta un 
sakramento di mortonan ni 
pa personanan ku ya no ta 


den pleno uso di nan fakul- 
tatnan. Unshon di enfermo ta 
un sakramento di bibunan, ori- 
entá na sana e alma i, si ta posi- 
bel, tambe e kurpa di e enfer- 
mo òf di e persona ku ta na 
punto di muri. 


Iglesia ta determiná ku “no 
ta duna Unshon di enfermo na 
esnan ku ta persiti obstinada- 
mente den un piká grave bon 
kla” (CDC, canon 1007), pa- 
sobra ta nesesario respetá e li- 
bre albedrío di kada alma. 
· Unshon di enfermonan 
ta klaramente mustrá den 
Beibel, e tá prefigura da den 
e Evangelio di Marko: “E di- 
sipelnan a sali bai prediká pa e 
hendenan kombertí. Nan a saka 
hopi demoño for di e hendenan 
i nan a hunta hopi hende malu 
ku zeta i kura nan.” (Mk 6,12- 
13). E Karta di Hakobo ta re- 
komendá e sakramento i ta sp- 
lika kon e mester ser atminis- 
trá: “Tin hende malu serka 
boso? Lag’é yama e ansianonan 
di iglesia; laga nan resa p’e i 
hunt’é ku zeta den nòmber di 
Señor. I e petishon ei, hasí ku 
fe, ta kura e hende malu; Señor 
ta lant’é i si el a hasi piká, Señor 
lo pordon’é.” (Hak 5,14-15). 
· Debí na ku morto ta aser- 
kando, e sakramentonan di 


Sigui lesa pag.15 

KRALENDIJK – E 
boto di lots Velos ta mas 
tantu riba tera ku den awa. 
Esaki tin di aber ku dife- 
rente faktor. Havenmeester 
Günther Flanegin a splika 
na 2022 a pidi pa usa reser- 
va pa e boto di lots ku tin 
dies aña den funshon. Na 
2016 aparentemente awa 
salu a bai den un di e mo- 
tornan. Ta un boto di lots 
hopi moderno pa e tempu 
ei i ta basta intensivo den 
mantenshon. 
Flaningen a bisa a disidí 
di hisa e boto i hasi un man- 
tenshon kompleto, un in- 
vershon di dies aña atrobe 
i lo ta den operashon pronto 
atrobe. Na mes momentu a 
pidi plaka pa hür un boto di 


lots di un otro kaminda. 
E boto akí tin un kosto di 
mantenshon hopi haltu. Dor 
ku su kasko ta di aluminio, 
e ta pasa koriente i por haña 
buraku chikitu. Tambe na 
2015 un slan a kibra i e mo- 
tor a haña awa salu paden 
i nunka a keda bon, segun 
Flaningen. 
Flaningen 
a 
sigui bisa un boto manera 
esaki tin mester tambe di 
hopi servisio kua tin ora e 
plaka no ta yega pa tur kos. 
Na fi nal, e boto a yega ku 
un problema di koriente, 
unda semper e ta pèrdè ko- 
riente i kima bateria. Dor di 
pone motor nobo i tambe 
mas mantenshon, por drai 
e boto manera nobo pa 10 
aña mas atrobe. 


Velos mas riba tera ku den awa 



OPTENIBEL ONLINE I DEN store 
OPTENIBEL ONLINE I DEN store 
nobo a sali! 
nobo a sali! 
nos folder 



Programanan di Bonaire.tv 
TELBO kanal 70 
Flamingo TV kanal 23 

12.00 Aktualidat: 
Ron Smit i Izain Mercera 
13.00 Aki Korsou: 
Jessica Bethencourt (Herodini) 
14.00 Herensia: 
Manchi Provence 
15.00 BAPA: 
Ernst Wesselius - Paul Pilgrom - 
Anselmo Ortensia 
16.00 Herensia: 
Nort'i Salina 10 
17.00 Aki Colombia: 
Aldina i Rosa 
18.00 Herensia: 
Hendrik Holten 
19.00 BAPA: 
Equador (Yegada) 


20.00 Politiko: 
MPB Ta Informa 
21.00 Aki Korsou: 
Fundashon Mangusa 
22.00 Herensia: 
Ekto Rosario & Jana Wijngaarden 
23.00 BAPA: 
Basilio Cicilia - Ramona Vlijt 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Nos a topa Peter durante Swim to Klein Bonaire. E ta 
mi bon amigu ku a konfi a mi ku su motosaikel nobo 
nobo. Peter tabatin un Kawasaku Ninja 750 cc, bèrdè, 
blanku i püs. ‘Nice bike’. Mi ta kòrda el a bisa riba 
un djasabra: “Tira algun kareda ku mi motosaikel, 
djis 2 òf 3.” E tempu aya Makwik tabata un di e bon 
nan, despues di ami na Sorobon. (promé ku milenio 
nobo). E tabatin un Suzuki 1100cc ku el a kumpra 
serka Axel. ‘Sabana Boys’ tabata dominá pariba. Ku 
masha kuidou, mi a subi e motosaikel di Peter. Mi sa 
ku e no ta fi a ni su señora e motosaikel. Djis pa bo 
komprondé mi. Mi a kore ku Makwik i gan’e 2 kareda. 
Mi no ta kòrda ku mi a pusta ku mas hende. Peter, 
nunka a fi a otro hende su motosaikelnan. Mi sa bon 
bon. Kon el a konfi a ami, mi ta kere el a wak kon 
serio mi ta tuma e deporte di pustamentu ku moto- 
saikel. Dushi tempu. Mi ta kòrda tur djasabra e ta 
bin wak kareda ku su yu hòmber chikitu Christiaan 
‘Cris’, sintá dilanti riba motosaikel. Manera un di nos 
bai pa kumind’é, e yu ta kuminsá yora i brasa su 
tata. Kan kan di kièr. No ke atendé ku niun hende. 
(kos di mucha). Tur ora mi top’e mi ta rekordá ken e 
tabata. Hahaha.... 


NOS A TOPA 

For di djamars Warehouse Bonaire tin un parti nobo 
‘Shop in shop Liqour Store’. Den e parti nobo akí tin 
un asortimentu amplio di bebida stèrki, aperitivo i 
zjampaña. Diariamente empleadonan ta kla pa duna 
konseho òf paketá kompra festivo. 


‘Shop in shop 
Liqour Store’ 

KRALENDIJK -- Bo- 
neiru lo ta presente na e 
show di DEMA na Orlan- 
do, Florida. E show di e aña 
akí ta tuma lugá di 1 pa 4 
di novèmber den Orange 
County Convention Center. 
Ofi sina di Turismo di 
Boneiru, TCB, a prepará 
su mes riba e show di e 
aña akí, huntu ku su part- 
nernan. E aña akí 'Bonaire 
Pavilion' tin en total 15 
partner ku ta presente na 
e show, AB-Dive, Belnem 
House, BONHATA, Buddy 


Dive Resort, Captain Don's 
Habitat, Chogogo Beach & 
Dive Resort, Courtyard by 
Marriott, Dive Friends Bo- 
naire, Divi Flamingo Beach 
Resort, Grand Windsock, 
Plaza Beach & Dive Resort, 
Resort Bonaire, STINAPA, 
Tourism Corporation Bo- 
naire i VIP Diving. 
Un biá mas ‘Bonaire 
Pavilion’ ta situá pegá ku e 
entrada prinsipal di e sala di 
ekshibishon, di manera ku 
bishitantenan, bendedónan 
i partnernan komersial ku 


ta bini e ekshibishon, no 
por keda sin mira ‘Bonaire 
Pavilion’. Banda di esaki, e 
aña akí ‘Bonaire Pavilion’ 
ta haña un aparensia nobo 
ku Boneiru su merkadeo 
nobo. 
‘Bonaire Pavilion’ ta 
duna konsumidónan e opor- 
tunidat pa topa ku partner- 
nan prosedente di nos isla i 
deskubrí e sitionan bírgen 
di Boneiru pa sambuyá ku 
ta pertenesé na e último 
sitionan ku ta berdadera- 
mente bírgen. 


Boneiru ta presente na DEMA Show na Orlando 
Diessinku partner ta forma parti di ‘Bonaire Pavilion’ 


KRALENDIJK 
-- 
Djasabra awor ta bai tin 
e siguiente edishon di e 
evento kultural Nos Zjilea 
na Mangazina di Rei ku e 
tema ‘Uso tradishonal di 
yerba medisinal. Leticia 
Beaumont, kende a siña 
traha remedi serka un di su 
grandinan, ta bai kompartí 
su konosementu tokante di 
yerba medisinal. E ta bai 
tene un presentashon di su 
tenan di yerba krioyo i nan 
benefi sio pa salú. 
Ora un hende tabata 
malu ántes, nan tabata hib’é 
serka un kurandero. Na 
Rincon tabatin por ehèmpel 
Pa Bòshi i Mo Tan, na Nort 
Saliña Mo Polly i na Tera 
Kòrá e konosido Mercelina 


‘Mama’ Ilario. E remedi- 
nan ku nan tabata usa taba- 
ta trahá ku yerba medisinal. 
Ainda tin diferente hende 
ku ta traha e remedinan akí, 
manera ranka sleim, strop’i 
kalbas, remedi pa bientu i 
manteka bela. 
E kustumbernan ku ta 
forma rònt di komementu 
tambe tin hopi infl uensia 
riba salú. Piská ta un plato 
ku ta konsiderá komo hopi 
saludabel. Julius Clarenda, 
un hòmber di laman, ku 
hopi pashon ku ta bini di 
un famia di piskadó, ta bai 
duna splikashon tokante di 
piská i piskamentu. 
Tambe ta bai tin pre- 
sentashon di ACE Kids 
Club, bou di guia di Seg- 


ny Bernadina. Di mes e 
marshe krioyo no por keda 
afó ku su produktonan 
fresku i lokal manera a kus- 
tumá kuné. Ta bai tin entre 
otro djus natural, te natural, 
pero tambe kos dushi, arte 
lokal i hopi mas. 
Kushina ta habri for di 
10’or di mainta pa keinta e 
stoma ku un dushi sòpi. Pa 
mèrdia por haña diferente 
plato krioyo i grel manera 
a kustumá kuné. Banda di 
e stènt nobo di sòpi krioyo, 
tin tambe un stènt spesial 
pa plato di piská. Tur esa- 
ki den un dushi ambiente 
ameno ku presentashonnan 
bibu ku Farleys Entertain- 
ment i JC & Friends. 
Ban brasa, selebrá i 


Djasabra durante Nos Zjilea na Mangazina di Rei 
Uso tradishonal yerba medisinal 


kompartí nos dushi kultura 
na Nos Zjilea, e evento kul- 
tural di tur luna, djasabra 


awor 29 di òktober di 10’or 
di mainta pa 3’or di atardi 
na Mangazina di Rei. 

ARUBA 
STATIA/SABA/ST. MAARTEN 


SABA – Kon ta krea un 
mensahe riba media sosial 
ku ta hala atenshon i gen- 
erá negoshi, hasi i no hasi 
i e tres reglanan di oro di 
media sosial. Empresari- 
onan den hospitalidat i sek- 
tor turístiko na Saba, a siña 
tokante esakinan durante 
un workshop djamars 20 di 
òktober, tené pa Ofisina di 
Turismo di Saba. 
Direktor asosiá di Digi- 
tal Engagement, Laurel Al- 
len di California Academy 
of Science, tabata na Saba 
pa e programa anual di la- 


Workshop media sosial 


man. El a ofresé pa kom- 
partí su ekspertisie ku part- 
nernan pa yuda splika nan 
e konosementu tokante me- 
dia sosial. 
“Nos a mira esaki un 
bon oportunidat pa djòin 
‘Sea and Learn’ i Califor- 
nia Academy of Science,” 
direktor di turismo di Saba, 
Malinda Hassel, a bisa. Me- 
dia sosial no solamente ta 
un bon kaminda pa negoshi 
pa promové nan produkto, 
pero tambe e ta un kompo- 
nente importante pa atraé 
turismo pa bishitá Saba, 


poniendo atenshon pa un 
destinashon atraktivo. 
Momentu ku partnernan 
pone mensahe atraktivo, ku 
kontenido di goso i intere- 
sante, ta yuda pa promové 
e isla en general. Mayoria 
bishitante ta usa media sos- 
ial promé durante i despues 
di nan bishita. 
“Ta krusial ku nos part- 
nernan turístiko i hospital- 
ario tin nan media sosial i 
plataforma i negoshi aktu- 
alisá riba google, pa yuda 
negoshinan pa atraé mas 
negoshi, pero tambe pa ou- 


mentá nan kompromiso ku 
nan oudiensia. Media sosial 
ta amplio i por ta efisiente 


i efektivo pa tur negoshi, 
merkadeo digital ta yabi ,” 
Hassel a bisa. 


ST. MAARTEN – Te ai- 
nda tin tiki bista riba un fi- 
nal di e disputa entre Reino 
i Fransia tokante e parti di 
frontera entre e parti hulan- 
des i franses di St. Maarten. 
Minister Wopke Hoekstra 
di asuntu eksterior, durante 
su bishita na Philipsburg, a 
papia tokante e kuestion akí 
ku minister presidente Sil- 
vera Jacbos. 
Ámbos 
mandatario 
despues di e konsulta, a 
deklará di ta kontentu to- 
kante e adelanto di e nego- 
sashonnan. Esaki pa añanan 
a bai bin entre unu pa e otro 


Konsulta nobo pa solushoná disputa di frontera 


konsulta gubernamental sin 
ku a kondusí na afspraknan 
konkreto. Hoekstra a anun- 
siá ku na inisio di otro aña 
ta bai tene un konsulta di 
kuater partido. 
Na 1948 Fransia i Hu- 
landa a stipulá e repartis- 
hon di St. Maarten den un 
tratado. Despues di un siglo 
i mei ainda ta pleita tokante 
e frontera presis. Na 1817 a 
formalisá e repartishon, pa 
despues bolbe bini trankili- 
dat. Te 2016 tempu ku gen- 
darmerie a hasi un entrada 
na un restorant na Oyster 
Pond, pasobra nan no taba- 


tin pèrmit konstruí franses. 
Gobièrnu di St. Maarten 
a oponé ku ta trata di área 
franses. Pa un ratu e situ- 


ashon a menasá di eskalá. 
Den Haag a intermediá. 
Bou di preshon di Tweede 
Kamer, gobièrnu a disidí pa 


hasi un intento pa solush- 
oná e diferensia di frontera 
definitivo, pero te ainda no 
a haña oido di Paris. 

ARUBA 
HULANDA 


HULANDA – E ver- 
shon hulandes di e revista 
semanal Donald Duck dja- 
mars ta eksistí 70 aña. Te 
ainda e revista ta popular. 
Segun hefe di redakshon, 
Ferdi Felderhof, esaki ta 
bini prinsipalmente dor di 
e visibilidat, pero nos ta bai 
tambe ku tempu. 
“E figuranan di Ducks- 
tad no a kambia mashá. Tur 
hende ku a lesa e revista 
binti pa trinta aña pasá, 
ainda ta rekonosé Don- 
ald Duck for di su propio 
hubentut, Felderhof ta kon- 
ta NOS Radio 1 Journaal. 
Na mes momentu e ta 
mira tambe ku e revista ta 
bai ku tempu. Asina e patu 
tin un iPad, ta sinta ku pri- 
munan riba media sosial i 
ta trata ta kue bandidunan 
ku ke hòrta e kas di plaka 
di Dagobert Duck ku drone. 
Pero ainda e ta mesun patu 
ku mesun mala suerte i ra- 
bia, redaktor Bas Schud- 
deboom ta bisa. 


Anesko di Magriet 


Poko kambio pero sí inklusivo 
Revista Donald Duck ta eksistí 70 aña 


Donald Duck a aparesé 
pa promé biá komo anesko 
di e revista di hende muhé 
Magriet na 1952 ku ainda 
ta eksistí. Primeramente 
pintadónan merikano tabata 
pinta e strepnan, bou di kua 
Carl Barks. Mas despues 
a bini mas storia ku pin- 
tadónan hulandes a hasi. 
E strepnan di Disney a 
bira ménos popular na Es- 
tádos Unídos, pero na Hu- 
landa e revista semanal a 
keda grandi. Te ainda kasi 
200 mil abonado. 
E revista ta bou di kon- 
tròl di Disney i ta kita kon- 
troversia for di kaminda. 
Tòg tin biá tin algu tambe 
di e diskushonnan aktual ku 
ta pasa pa Duckstad. Fel- 
derhof: “Aña pasá nos ta- 
batin un storia kaminda tur 
hende na Duckstad tabata 
alérgiko. Ku un kinipí di 
wowo nos a hasi e storia sí 
tokante algu ku tabata mira 
den komunidat.” 
Diversidat i inklusividat 
tambe ta hunga un ròl gran- 
di den e storianan di ántes. 


Felderhof: 
“Duckstad 
a 
bira diverso. Komo redak- 
shon nos ta pensa tin patu, 
gans, baka i raton ta kana 
rònt, pues e ta kompleta- 
mente diverso. Pero hopi 
biá nos ta haña reakshon di 
lesadónan ku e pregunta, di 
kon tur hende na Duckstad 
ta blanku.” 


Personahe na koló 
Komo reakshon riba es- 
aki, e outornan a introdusí 
no mas personahe blanku. I 


segun e hefe di redakshon, 
e revista a bira tambe mas 
inklusivo. Asina na 2019 
riba petishon di un lesadó 
por a mira un pareha lesbi- 
ana i entre tantu tambe un 
persona den ròltstul ku ta 
eksperensiá e aventuranan. 
Den e promé storianan 
ainda e tabata hunga un ròl 
ku e ta sintá den ròlstul, 
pero entre tantu e ta hasi 
normal na tur aventura i su 
hèndikèp no ta strob’é. 
Esaki nos ta haña tambe 


importante pa laga mira. E 
ta hopi apresiá tambe pa 
muchanan ku mes tin un 
hèndikèp.Segun e hefe di 
redakshon, ainda tin sufisi- 
ente storia pa konta. Redak- 
tor Schuddeboom tambe ta 
pensa ku lo sigui ainda hopi 
ekshemplar pa sali di e mas 
ku 3700 storia di Donald 
Duck ku ya a sali. E bida di 
Donald ta ofresé asina tantu 
posibilidat pa mas storia, 
pues por lo pronto ainda 
nos no ta kla. 


HULANDA -- Joshua 
de L. Di 20 aña di Tienray, 
mester sinta dos aña di kas- 
tigu di prizòn pa asesinato 


Dos aña detenshon hubenil i TBS pa 
asesinato 


di Guus Janssen di 21 aña 
riba djaluna di karnaval e 
aña akí na Horst, Limburg. 
Tambe el a haña di hues 


TBS hubenil inkondisho- 
nal. 
Joshua de L. a hinka su 
víktima momentu ku e ta- 


bata kana ku amigunan riba 
Sint 
Lambertusplein 
na 
Horst. 
E tabata bou di influen- 
sia di droga i a usa medi- 
kamentu pisá ku no tabata 
destiná pe. 
“A grita nos direkshon. 
E momentu ei algu a bai 
robes," e akusado a deklará 
anteriormente. Ya algun dia 
promé ku e insidente e no 
tabata sinti’é bon komo ku 
e relashon ku su amiga a 
terminá, asina el a deklará. 
E tabatin un kuchú hun- 
tu kuné pasobra e tabata 
sinti’é menasá. 
A reanimá e víktima na e 
sitio, pero sin resultado. Te 
na momentu ku el a mira e 


víktima drumí abou, Joshua 
a realisá su mes kiko el a 
hasi. 
E kastigu ta desvia for 
di e demanda di Ministe- 
rio Públiko, ku a pidi dos 
aña di kastigu di prizòn i 
TBS hubenil di tres aña, 
pero Korte ta haña ku un 
tratamentu intensivo i largu 
ta nesesario, 1Limburg ta 
skirbi. 
For di investigashon a 
resultá ku e hòmber tin un 
aktitut di edat di 15 pa 16 
aña. P’esei a imponé TBS 
hubenil. 
For di edat yòn e tabatin 
tambe problema di desar- 
oyo i tin molèster di eksplo- 
shon di rabia. 

ARUBA 
KÒRSOU 


WILLEMSTAD--Reda 
Sosial a start ku e proyekto 
di plantashon dia 21 di òk- 
tober 2022. Lo bai kuminsá 
ku e proyekto aki na dos 
skol Kolegio Don Sarto i 
Kolegio Ellis juliana. E 
muchanan lo bai haña lès 
di plantashon pa 2 luna lar- 
gu, un ora pa siman lès di 
plantamentu. E muchanan 
aki ta bai siña planta dife- 
rente simia. Manera Toma- 


Proyekto di Plantashon 


ti, Promentòn, Pika, Patia, 
Bonchi Largu, Yambo i otro 
berdura mas. Di e forma aki 
Reda Sosial, den estrecho 
koperashon i ku fondonan 
di Gobièrnu di Kòrsou, ke 
bai stimulá i konsientisá 
muchanan rònt Kòrsou ku 
plantamentu ta hopi impor- 
tante pa nos. For di lokual 
ku kosechá, por kome 
despues tambe. 
Tambe Reda Sosial i 


Gobièrnu di Kòrsou tin 
plannan pa bai pone na tur 
skol na Kòrsou un "Green- 


house", ya asina tur skol 
por bai kuminsá hasi uso 
di nan mes "Greenhouse". 


Tantu skolnan di Direktiva 
di Skolnan Katóliko komo 
skolnan di DOS. 

ARUBA 
KÒRSOU 


W I L L E M S TA D - - 
Kontinuando ku un in- 
vestigashon relashoná ku 
tiramentu di piedra riba 
un kas den Haitiweg, dja- 
mars 25 di òktober 2022 
entre 09:00’or i 14:00’or 
personal di VVC kon- 
huntamente ku UST a 
hasi detenshon di 6 hòm- 
ber sospechoso. 
Durante 3 luna taba- 
tin destrukshon i menasa. 


Detenshon pa destrukshon i menasa 


Ta trata di e siguiente sos- 
pechosonan Q.C.G.G.M. di 
16 aña di eda, J.J.A.M. di 
16 aña di edat ,R.N.S. di 18 
aña di edat, L.A.A.L.M. di 
17 aña di edat , J.J.C. di 39 
aña di edat i D.M.N. di 40 
aña di edat.Tur ta nasé na 
Kòrsou 
A presentá e 6 sospecho- 
sonan dilanti di un fiskal 
ouksiliar ku despues di 
husgá nan detenshon a or- 


dená ku nan mester keda 
pa interogashon. 
Fiskal ouksiliar a or- 
dená enkarselamentu e 
promé 5 sospechosonan 
despues di interogashon. 
Esaki pendiente di mas 
investigashon. 
Despues 
di 
intero- 
gashon a laga e di 6 sos- 
pechoso den libertat. 
Investigashon den e 
kaso aki ta sigui. 


W I L L E M S TA D - - 
Outoridat 
Marítimo 
di 
Kòrsou (MAC) ta informá 
ku aktualmente e sentral di 
numbernan di telefòn, esta 
839-3700 i su ekstenshon- 
nan, ta for di servisio te un 
próksimo aviso. 
MAC huntu ku e kom- 
pania di telefòn enkargá 
ta hasiendo nan máksimo 
pa por drecha esaki lo mas 
pronto posibel. 


Sentral Outoridat Marítimo 
for di servisio 


Temporalmente Mac ta 
alkansabel na e siguien- 
te numbernan di selular; 
+5999 
561-7000: 
Re- 
lashonnan di tripulante 
(‘Manning 
Department’) 
, +5999 528-2579: Reg- 
istrashon i tambe sertifi- 
kashon (E & M), +5999 
562-7000 òf 564-7000: In- 
spektor E&M, +5999 512- 
1571: Relashonnan finan- 
siero/ faktura. 


WILLEMSTAD--E 
bon vibrashon di Burna 
Boy a yega Boneiru. Hopi 
ta esnan ku ta bayendo Kòr- 


For di Boneiru 
Interes grandi pa BURNA BOY 


sou e fin di siman aki pa e 
konsierto di Burna Boy ku 
lo tuma lugá dia 28 di òk- 
tober den Curacao Festival 


Center (CFC). E kantante 
nigeriano Burna Boy, ga- 
nadó di Grammy ta den tòp 
di popularidat, sigur despu- 
es di su último albùm titulá 
“LOVE, DAMINI”. Dami- 
ni Ebunoluwa Ogulu, Bur- 
na Boy, a kaba di finalisá un 
tour bon bishitá na Merka. 
Despues di a tour siudat- 
nan manera Detroit, Atlan- 
ta, Minneapolis, Houston, 
Boston, BURNA BOY lo ta 
ku su banda na Kòrsou. Sun 
Splash, un organisashon ku 
ta produsí diferente festival 
na Hulanda a forma ekipo 
ku un tim lokal pa presentá 


BURNA BOY na Kòrsou. 
Massive 
Productions 
ta 
apuntá i enkargá ku zonido, 
esenario, lus i produkshon 
den Curaҫao Festival Cen- 
ter. Pa esnan ku ta deseá di 
bishitá Kòrsou, por kumpra 
nan karchi adelantá via di 
caribbeanticketshop.com 
Por a tuma nota ku a habri 
buelo èkstra pa bai Kòrsou, 
tumando nota di e akohida i 
atenshon masal di Boneiru. 


Sekshon general 
Sekshon general, lo ta 
yen di ambiente i esei por 
konkluí na e ritmo di benta 


di karchi ku ta apénas 100 
florin. Den pre-show tin 
entre o FMG, B’JAY ku su 
live band, MC Chris Strick, 
MC Don T, Dj Krokzz, Dj 
Fab i Dj Lambo. 
Ta pidi pa tur hende tuma 
nota ku ta importante pa 
for di 6’or kuminsá forma 
liña di entrada. Portanan lo 
habri 7’or di anochi i lo ku- 
minsá mesora ku e line-up, 
un tras di otro. 
SUN SPLASH, Key Ca- 
ribe i Unique Productions 
ta invitá Boneiru p’e kon- 
sierto di BURNA BOY ku 
su banda na Kòrsou! 


WILLEMSTAD-- Sin- 
dikato di CBV a bai Fòrti 
dia 24 di òktober 2022 pa 
entregá un karta na Pro- 
mé Minister Gilmar Pisas 
despues ku a deklará ku 
CMC ta fayit. Promé ku e 
karta a keda entregá Pro- 


Sindikato CBV a reuní ku Promé Minister 
mé Minister sr. Pisas a re- 
uní ku e Sindikato pa duna 
aklarashon riba e ekspre- 
shon ku e la hasi pa ku e 
situashon aktual na CMC, 
informá e Sindikato ku e 
Gobièrnu aktual su meta ta 
pa evitá ku niun trahadó no 


ta pèrdè trabou i pa garan- 
tisá kontinuidat di e aktivi- 
datnan ku mester tuma lugá 
na CMC. E Sindikato a 
keda satisfecho ku e infor- 
mashon ku a keda risibí. 

ARUBA 


ORANJESTAD -- Dia- 
mars 25 di October Prome 
Minister Evelyn Wever- 
Croes tawata na Corsou pa 
un dia pa atende reunionnan 
di Reino riba relacionnan 
exterior, ‘Koninkrijksover- 
leg Buitenlandse Betrek- 


Prome Minister a reuni cu 
Consul di Merca na Corsou 


kingen’, (KOBB). Prome 
Minister hunto cu Premier 
di Corsou Gilmar ‘Pik’ 
Pisas y Premier di Sint 
Maarten Silveria Jacobs a 
reuni cu Minister encarga 
cu Relacionnan Exterior 
Wopke Hoekstra di Hulan- 


da. 
Prome cu e reunion cu 
e Premiernan y Minister 
Hoekstra, Prome Minister 
a reuni cu Consul di Mer- 
ca, señora Margy Bond na 
unda a discuti diferente 
tema incluyendo e tema di 


Venezuela. Pero e punto di 
enfoke tawata riba oportun- 
idadnan economico entre 
Aruba y Merca y con Con- 
sulado Mericano por hunga 
un rol den esaki. Di parti di 
Consulado, tawata tin hopi 
interes pa scucha mas di e 
plan di diversificacion eco- 
nomico y e plan pa atrae 
inversionista 
(investment 
policy) cu Aruba ta imple- 
menta. 
Remarcabel den e re- 
union tawata ta cu Con- 
sulado a elogia Aruba pa 
e hecho cu WEB Aruba a 
cera un convenio cu Eagle 
LNG prome cu e guera 
di Ukraina. E prijs cu a 
wordo palabra tawata hopi 
abou. Na e momento aki, 


varios compania di LNG ta 
bandonando nan palabra- 
cionnan 
mientras 
Eagle 
LNG a mantene su mes na 
palabracionnan. Consulado 
y Estado Mericano ta sos- 
tene e compania aki y in- 
versionnan na Aruba. 
E sistema na Aruba ta 
hopi dirigi riba e mercado 
Mericano pa loke ta trata 
turismo. Y Aruba ta pur- 
bando di haya inversion- 
nan tanto local y tambe 
inversionnan internacional 
especialmente di Merca. 
“E tawata un bon reunion 
cu Consulado Mericano y 
a toca diferente otro tema 
pa estrecha lasonan mas ai- 
nda entre Merca y Aruba”, 
Prome Minister a expresa. 


ORANJESTAD - Den 
preparacion pa e Koninkri- 
jksoverleg 
Buitenlandse 
Betrekkingen 
(KOBB), 
semper e tres paisnan Aru- 
ba, Corsou y Sint Maarten 
ta reuni cu otro. 
Premier Evelyn Wever - 
Croes a splica cu e reunion 
aki ta tuma luga prome cu e 
KOBB, pa asina cada pais 
por prepara y discuti riba 
diferente topico. 
Prome Minister Wever - 
Croes a splica cu prome cu 
reuni cu Minister Wopke 
Hoekstra di Hulanda, riba 
asuntonan di relacionnan 
exterior. 
A tene un reunion tri- 
partite conhuntamente cu 
Prome Minister di Sint 
Maarten Silveria Jacobs y 
Prome Minister di Corsou 
Gilmar Pisas. 
Durante di e encuentro 
aki a trata diferente tema di 


Prome Minister Evelyn Wever - Croes: 
“Reunion Tripartite ta un oportunidad pa 
conoce cada pais mihor” 


relevancia pa tur tres pais. 
A papia di entre otro mas 
cooperacion, CARICOM, 
situacion di Venezuela y 
mas. 
Ademas, ta scucha con 
cada pais ta purbando pa 
cera mas aliansa y coop- 
eracion pa sali for di e pan- 
demia mas fuerte. 
Prome Minister a sigui 
expresa cu entre Aruba, 
Corsou cu Sint Maarten 
semper tin hopi punto simi- 
lar, pero tambe diferenci- 
anan. Y den reunionnan 
manera e tripartite, ta siña 
conoce e diferencianan mas 
miho pa por ta mas mihor 
prepara den caso di cual- 
kier situacion. 
Por ultimo, ta impor- 
tante pa menciona cu Aru- 
ba, Corsou y Sint Maarten 
conoce relacion estrecho, y 
ta percura pa sigui traha pa 
cada biaha e relacion bira 


mas estrecho yudando otro 
unda cu por. 
Prome Minister Wever - 
Croes a resumi expresando 
cu e tabata un bon reunion 
tripartite. 

ORANJESTAD -- Di- 
aluna anochi algo pasa 
di 11’or bomb eronan na 
Post Oscar cu ta Kazerne 
di Brandweer na Sabana 
Berde a scucha un zonido 
duro. A resulta cu dos auto 
a boks, un Ford pick up y 
Honda. 
Nan a sali cu e Materi- 


Señora herida den accidente 
dialuna anochi 
aalwagen y a pone esaki di 
un manera ariba e caminda 
pa hende sa cu tin un ac- 
cidente, wardando polis y 
ambulance. 
Casa di e chauffeur di 
e pickup ta esun cu a re- 
sulta herida y tawata tin 
mester di aten cion medico. 
Na yegada di ambulance y 


Paramediconan a papia cu 
ne un rato y despues nan a 
opta pa bay cu e señora na 
Hospital. 
Falta di dunamento di 
preferencia y tambe “take 
chance” a hunga un rol den 
e accidente aki, unda cu 
tin bastante daño material 
tambe. 


ORANJESTAD -- Dia- 
mars anochi algo prome cu 


Kia rio y harley davidson 
envolvi den accidente 


7’or polis a bay altura di 
wayaca falls, unda a sosode 
un accidente entre auto cu 
brommer. 
na yegada di polis nan 
a constata cu e accidente 
a sosode ariba e via cu ta 
dirigi su mes pa rotonde di 
mahuma. 
den e accidente ningun 
persona a resulta herida, 
danki dios. 


e vehiculo envolvi tawa- 
ta un kia rio maneha pa un 
dama y un harley davidson. 
manehando di e brommer a 
sali unica mente cu un rasca 
di e accidente. 
segun nos a compronde, 
e brommer lo a bay pu rba 
pasa pero lo no a logra, 
y a dal patras di e kia, pa 


despues sigui lastra bay ari- 
ba. ambulance a presenta y 
e paramediconan a papia cu 
esnan envolvi y a evalua si 
nan tawata mester di aten- 
cion medico si of no. 
trafico a pega pa un rato, 
te ora cu polis a dicidi di 
cera e rotonde di airport di- 
reccion pariba. 


ORANJESTAD 
-- 
Dialuna anochi polis a 
bay poco pura un bar den 
Playa, debi cu un persona 
lo a bira hopi malo. 
Berdad 
na 
yegada 
polisnan a compronde 


Homber a bira hopi malo 
den bar na Playa 


cu lo tawata trata di un 
cabayero cu lo a cuminsa 
sinti su mes basta malo, 
y no tawata sinti parti di 
su curpa. E hendenan den 
e luga a pone sinta, unda 
cu lo tawata warda ariba 


Ambulance. 
Na yegada di Ambu- 
lance e Paramediconan 
mesora a prepara pa hiba 
e homber Hospital. No ta 
conoci di kico e persona 
aki lo ta sufriendo. 

KRALENDIJK--Den 
un entrevista ku nos tabatin 
ku e presidente di FFB, sr. 
Ludwig “Luti” Balentin, e 
la bisa ku di parti FFB ta 
preparando pa yega na un 
bon final di kampionato 
djabièrnè awó, esaki entre 
e ekiponan SV Real Rincon 
di Rincon i SV Atl. Flamin- 
go di Nikiboko. 
Ta spera ku basta hende 
lo yega Stadion Antonio 
Trenidad pa mira e partido. 
Relashoná ku esaki FFB 


Segun presidente Luty Balentin 
FFB bon prepará pa gran final 


a prepará bon tambe pa es- 
aki. 
Nan a sòru pa ta bai tin 
mas lugá pa sinta den Stadi- 
on ya tur hende òf mayoria 
lo haña lugá pa sinta. 
Tur kos ta kanando bon 
ku e preparashon pa e gran 
sefebrashon di e gran final, 
e fiesta di e gran final di 
kampionato. 
Ta bini tres tribune mas 
aserka i tur lo bini parti pa- 
bou banda di e otronan ku 
ya teinan den e stadion. 


Parti pariba ta keda pa 
ofisialnan i tambe invitado. 
Si ripará kada aña e final 
ta bira mas grandi na asis- 
tensia i p’esei mes tambe 
ku FFB a prepará bon pa 
esaki. 
Mas aleu sr. Balentin a 
bisa, ku e komishon di kam- 
pionato a skohe e fechanan 
korekto pa e kampionato, 
spesialmente e fecha pa fi- 
nal di e kampionato ku ta 
kai den un fin di luna ku tur 
hende tin sèn di manera ku 


por spera un stadion kom- 
pletamente yen pa mira e 
gran final djabièrnè awó. 
Mas aleu pa loke ta e 
gran final di e kampionato, 
lo bai tin entrega di premio 
na final di e partido, tambe 
músika di e ahrupashon kri- 
oyo ku ta Kariño. 
Na haftaim tambe mui 
probabel lo tin músika pa 
deleitá e fanatikada. 
Mas aleu sr. Balentin a 
bisa ku tambe lo bai tin un 
sorpresa e anochi aki, un 
tremendo sorpresa. 
Pa loke ta e paeri di pre- 
miashon, lo tin premiashon 
di e ekipo kampion, sup- 
kampion, goliadó máksi- 
mo, mihó kiper die tempo- 
rada, hungadó mas balioso. 
E mihó kiper lo keda 
skohé pa esnan ku tabata na 
tur wega diekampionato. 
Tambe lo premia tambe 
e hungadó ku mas a destaká 
durante e kampionato. 
Asina ku e partido final 
finalisá lo sigui ku premi- 
ashon, i dirèkt despues di 
esaki ta sigui e fiesta di fut- 
bòl. 
E entusiasmo pa e par- 
tido final ta hopi haltu, e 
dos ekiponan den e final 


ta e ekiponan tambe ku a 
destaká mas den e kampio- 
nato. 
E ekipo ku gana ta kam- 
pion i tur hende mester ta 
satisfecho tambe ku e re- 
sultado. 
Sea ta Real Rincon o ta 
Atlétiko Flamingo, tur hen- 
de lo keda kontentu tambe 
ku esaaki. 
Tambe sr. Balentin a 
bisa ku e dos timnan den e 
final, ta nan ta e base di nos 
selekshon tambe. 
E éksito di nos selek- 
shon ta e famia boneriano 
den e selekshon. 
Hungadónan por ta di 
kualke un di e ekiponan, 
pero den e selekshon nan ta 
un famia, un ekipo ku yama 
Boneiru. 
Nan ta kompetí ku otro 
si pero no ta enemigu di 
otro. 
Anto ta esei ta krese nos 
futbòl. 
Esun ku gana tin ku 
apresiá esaki komo nos 
kampion. 
Segun sr. Balentin, pres- 
idente di FFB, a bisa den 
entrevista ku nos tabatin 
kuné e siman aki. 


K R A L E N D I J K - 
-Djabièrnè awó 28 di 
òktober 2022, e gran fi- 
nal di kampionato futbòl 
2022 di nos isla ku tur 
hende ta spera, esaki en- 
tre e kampionnan di SV 
Real Rincon di Rincon i 
SV Atl. Flamingo di Ni- 
kiboko. 
E partido aki ta pri- 
mintí di bira sigur otro 
tremendo partido di e 
kampionato pa klousurá 
tambe e temporada 2022. 
E partido final manera 
ya nos a trese na pub- 


Gran final Real Rincon -Atl. Flamingo 


lisidat, lo bai hala basta 
hende hiba Stadion An- 
tonio Trenidad, pa mira e 
gran partido aki entre e dos 
ekiponan aki ku ta bini bon 
prepará pa e gran final aki. 
Konosiendo e dos eki- 
ponan aki, e fanatikada 
ku presensiá e partido aki, 
sigur lo haña un tremendo 
partido mira, un partido ku 
bon pasenan di bala, du- 
nando kátedra di futbòl, un 
partido ku lo laga e fanati- 
kada disfrutá di kaba minüt 
di e partido aki, e fiesta di 
futbòl djabièrnè awó. 


E partido aki ta pri- 
mintí tambe di kibra tur 
“record” na asistensia, 
un partido ku lo sòru pa 
un yeno kompleto di Sta- 
dion Antonio Trenidad na 
Rincon. 
E kos aki tei bira algu 
grandi djabièrnè awó. 
E fiesta di futbòl aki 
ta primintí tambe di bira 
sigur 
algu 
inolvidabel 
tantu pa loke ta trata e 
partido, pero tambe tur 
e lokenan lo FFB lo sòru 
p’e djabièrnè awó aya na 
Rincon. 


KRALENDIJK--E 
fuerte ekipo di sòftbòl fe- 
menino di nos isla ku ta 
Bonaire Angels, fin di si- 
man binidero i pa ta mas 
eksakto di 26 di òktober 
pa 30 òktober 2022, ta 
den torneo internashonal 
na Kòrsou, e torneo “9th 
Caribbean 35+ Women 
Softball Tournament” na 
Kòrsou. 
E torneo ta tuma lugá 
Buena 
Vista 
Ballpark 
Kòrsou. 


Bonaire Angels bon prepará 


Ekiponan den e torneo. 


Pul A. 
Treasure New Era. 
Splash Aruba. 
Rising Phoenix. 
Upsetterz 
Sint 
Maarten. 


Pul B. 
Nos Goso. 
Dutch Lions. 
Mi Deseo. 
Bonaire Angels. 


Skema. 
Djárason 26 òktober 
2022. 
19:30 Nos Goso vs Mi 
Deseo. 
21:15 Treasure New 
Era vs Rising Phoenix. 
Djaweps 27 òktober 
2022. 
19:30 Nos Goso vs 
Dutch Lions. 
21:15 Rising Phoenix 
vs Splash Aruba. 
Djabièrnè 28 òktober 
2022. 


19:30 Dutch Lions vs 
Bonaire Angels. 
21:15 Seremonia Ofi- 
sial. 
22:00 Splash Aruba vs 
Upsetterz. 
Djasabra 29 òktober 
2022. 
11:00 Nos Goso vs 
Bonaire Angels. 
12:45 Treasure New 
Era vs Splash Aruba. 
14:30 Mi Deseo vs 
Bonaire Angels. 
16:15 Treasure New 


Era vs Upsetterz. 
18:00 Mi Deseo vs 
Dutch Lions. 
19:45 Rising Phoenix 
vs Upsetterz. 
Djadumingu 30 òkto- 
ber 2022. 


10:00 Partido amisto- 
so. 12:00 A1 vs B2. 
14:00 B1 vs A2. 
16:00 Pèrd A1/1 vs 
Pèrd B1/2. 
Final. 
18:00 G1 vs G2. 


ARUBA 
DEPORTE 

ARUBA 
DEPORTE 


KRALENDIJK--E 
torneo di beisbòl di Stars 
pa nos futuronan, nos 
muchanan, ta sigui djabièr- 
nè, djasabra i djadumingu 
awó na Fèlt Dudy Josephia 
na Tera Kòrá. 


Kontinuashon torneo beisbòl Stars 


Djabièrnè 28 sèptèmber 
2022. 


17:15 U9 Stars vs Mets. 


17:15 U9 Orioles vs Ti- 
gers. 


Djasabra 29 òktober 
2022. 


10:00 U16 Marlins vs 
Tigers. 


12:45 U10 Stars vs Pa- 
dres. 


14:15 U9 Stars vs Ori- 
oles. 


14:15 U9 Padres vs Ti- 
gers. 


15:15 U12 Stars vs Ti- 


gers, 


Djadumingu 30 òktober 
2022. 


14:00 U16 Stars vs 
Marlins. 


Johny Anthony, Cedric Anthony i Sherwin Sint Jago. Ta disfrutá 
di e partidó Vespo-Flamingo. “Johny a bira Real Rincon paso e ta 
hopi den ricnon”, Sherwin a bisa. 


Rudsel Sint Jago ta para i analisá e wega di 
futbòl. E ta un gran futbolista. 


Iri Trinidat no por keda afó komo 
bon fanátiko di Real Rincon. 
Naturalmente paso su yu ta hun- 
ga bala den Real Rincon. 


Brass-band no por falta. Semper nan sòru pa ambiente. 


Mas fanátikonan disfrutando di un bon partido. 


Fanátikonan 

KRALENDIJK 
-- 
Johnrick ‘Jogo’ Anthony, 
direktor di sertámennan di 
beyesa boneriano, ta bai 
organisá un kurso pa mu- 
cha di entre 6 pa 12 aña. Un 
durashon di tres luna ta bai 
siña i prepará e muchanan 
riba outo-estima, pasarela, 
papia den públiko, drama i 
etikèt. 
E kurso ta tur djasabra 
4’or pa 6’or atardi. Último 
dia pa inskribí ta 28 di òk- 


tober. E kursistanan mester 
bini ku legging pretu, blusa 
pretu, sapatu ku pida hilchi 
i tèrmu pa bebe awa. 
Ta importante pa bini ku 
hopi ánimo, pasobra coach 
Johnrick ta traha fuerte riba 
e transformashon. Di un 
mucha tímido pa un mu- 
cha balente i sigur di su 
mes. Esaki lo keda refl ehá 
den nan pasarela, sigur den 
proseso di 3 luna di pre- 
parashon. 


Kurso pa mucha 


